กฎกระทรวงให้ใช้บังคับผังเมืองรวมจังหวัดจันทบุรี(ฉบับที่ ๒)พ.ศ. ๒๕๖๑[๑] อาศัยอำนาจตามความในมาตรา๕ แห่งพระราชบัญญัติการผังเมือง พ.ศ. ๒๕๑๘และมาตรา ๒๖ วรรคหนึ่ง และมาตรา ๒๖/๑แห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๔) พ.ศ. ๒๕๕๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ๑ ให้ยกเลิกความใน (๑) ของข้อ ๗แห่งกฎกระทรวงให้ใช้บังคับผังเมืองรวมจังหวัดจันทบุรี พ.ศ. ๒๕๕๕และให้ใช้ความต่อไปนี้แทน(๑) ที่ดินในบริเวณหมายเลข ๑.๑ ถึงหมายเลข ๑.๓/๒ และที่ดินในบริเวณหมายเลข๑.๔ ถึงหมายเลข ๑.๑๕ ที่กำหนดไว้เป็นสีชมพู ให้เป็นที่ดินประเภทชุมชนข้อ๒ ให้ยกเลิกความใน (๑) (๒) และ (๓)ของวรรคสอง ของข้อ ๘ แห่งกฎกระทรวงให้ใช้บังคับผังเมืองรวมจังหวัดจันทบุรี พ.ศ.๒๕๕๕ และให้ใช้ความต่อไปนี้แทน(๑) โรงงานตามกฎหมายว่าด้วยโรงงานตามประเภท ชนิด และจำพวกท้ายกฎกระทรวงนี้(๒)คลังน้ำมันและสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิงข้อ๓ ให้ยกเลิกความในวรรคสองของข้อ ๙แห่งกฎกระทรวงให้ใช้บังคับผังเมืองรวมจังหวัดจันทบุรี พ.ศ. ๒๕๕๕และให้ใช้ความต่อไปนี้แทนที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑)โรงงานตามกฎหมายว่าด้วยโรงงานตามประเภท ชนิด และจำพวกท้ายกฎกระทรวงนี้(๒)คลังน้ำมันและสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓)คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุและสถานที่บรรจุก๊าซปิโตรเลียมเหลวประเภทห้องบรรจุตามกฎหมายว่าด้วยการควบคุมน้ำมันเชื้อเพลิง(๔)โรงแรมตามกฎหมายว่าด้วยโรงแรม เว้นแต่ในท้องที่ตำบลเขาวงกต อำเภอแก่งหางแมว ตำบลบ่อ ตำบลเกวียนหัก ตำบลตรอกนอง ตำบลบ่อเวฬุตำบลตกพรม อำเภอขลุง ตำบลพลวง อำเภอเขาคิชฌกูฏ ตำบลเขาแก้ว ตำบลคลองขุด ตำบลตะกาดเง้าอำเภอท่าใหม่ ตำบลช้างข้าม ตำบลวังใหม่ ตำบลสนามไชย ตำบลกระแจะ อำเภอนายายอามตำบลทับไทร ตำบลโป่งน้ำร้อนอำเภอโป่งน้ำร้อน ตำบลปัถวีอำเภอมะขาม ตำบลเกาะขวาง อำเภอเมืองจันทบุรี ตำบลปะตง ตำบลทรายขาว อำเภอสอยดาวและตำบลบางกะไชย อำเภอแหลมสิงห์ ให้ประกอบกิจการโรงแรมประเภท ๑ และโรงแรมประเภท ๒ได้(๕) จัดสรรที่ดินทุกประเภทเว้นแต่เป็นการจัดสรรที่ดินเพื่อเกษตรกรรมที่มีพื้นที่ของที่ดินแปลงย่อยไม่น้อยกว่าแปลงละ๒ ไร่ และมีที่ว่างไม่น้อยกว่าร้อยละเจ็ดสิบของที่ดินแปลงย่อยแต่ละแปลง(๖) การอยู่อาศัยหรือประกอบพาณิชยกรรมประเภทอาคารขนาดใหญ่(๗) การอยู่อาศัยประเภทอาคารชุดหรือหอพัก เว้นแต่หอพักในท้องที่ตำบลโขมงและตำบลคลองขุด อำเภอท่าใหม่(๘) กำจัดวัตถุอันตรายตามกฎหมายว่าด้วยวัตถุอันตราย เว้นแต่เป็นการดำเนินการที่เกี่ยวข้องกับการเกษตรกรรมข้อ๔ ให้ยกเลิกความใน (๑) (๒) และ (๓)ของวรรคสอง ของข้อ ๑๐ แห่งกฎกระทรวงให้ใช้บังคับผังเมืองรวมจังหวัดจันทบุรี พ.ศ.๒๕๕๕ และให้ใช้ความต่อไปนี้แทน(๑) โรงงานตามกฎหมายว่าด้วยโรงงานตามประเภท ชนิด และจำพวกท้ายกฎกระทรวงนี้(๒)คลังน้ำมันและสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิงข้อ๕ ให้เพิ่มความต่อไปนี้เป็นวรรคสามของข้อ๑๑ แห่งกฎกระทรวงให้ใช้บังคับผังเมืองรวมจังหวัดจันทบุรี พ.ศ. ๒๕๕๕ที่ดินประเภทนี้ในท้องที่ตำบลคลองขุด อำเภอท่าใหม่ และในบริเวณแนวขนานระยะ๒๐๐ เมตรกับริมอ่างเก็บน้ำคลองศาลทรายห้ามใช้ประโยชน์ที่ดินเพื่อประกอบกิจการโรงแรมตามกฎหมายว่าด้วยโรงแรมเว้นแต่โรงแรมประเภท ๑ และโรงแรมประเภท ๒ข้อ ๖ ให้ยกเลิกบัญชีท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ข้อ๗ ให้เพิ่มประเภท ชนิด และจำพวกของโรงงานที่ห้ามประกอบกิจการท้ายกฎกระทรวงนี้เป็นประเภทชนิด และจำพวกของโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ข้อ๘ ให้เพิ่มที่ดินในบริเวณหมายเลข ๑.๓/๑และหมายเลข ๑.๓/๒ ตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ในแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ข้อ๙ ให้ยกเลิกที่ดินในบริเวณหมายเลข๒.๑ หมายเลข ๒.๒ และหมายเลข ๒.๖ในแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ และให้ใช้ที่ดินในบริเวณหมายเลข ๒.๑ หมายเลข ๒.๒ และหมายเลข ๒.๖ ตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้แทนข้อ๑๐ ให้ยกเลิกความใน ๑.ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕และให้ใช้ความใน ๑. ตามรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้แทนข้อ๑๑ ให้เพิ่มรายการ ๑.๓/๑ และรายการ๑.๓/๒ ตามรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ข้อ๑๒ ให้ยกเลิกความในรายการ ๒.๑ รายการ๒.๒ และรายการ ๒.๖ ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ และให้ใช้ความในรายการ ๒.๑ รายการ ๒.๒ และรายการ ๒.๖ตามรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้แทนให้ไว้ณ วันที่ ๑๑ เมษายน พ.ศ. ๒๕๖๑พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑.ประเภท ชนิด และจำพวกของโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดจันทบุรี(ฉบับที่ ๒) พ.ศ. ๒๕๖๑๒.แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดจันทบุรี(ฉบับที่ ๒) พ.ศ. ๒๕๖๑๓.รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดจันทบุรี(ฉบับที่ ๒) พ.ศ. ๒๕๖๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินในกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ ในที่ดินประเภทชุมชนที่ดินประเภทชนบทและเกษตรกรรมที่ดินประเภทอนุรักษ์ชนบทและเกษตรกรรม และที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมโดยกำหนดการใช้ประโยชน์ที่ดินเพื่อกิจการตามที่กำหนดสาหรับบางท้องที่ในที่ดินประเภทดังกล่าวเสียใหม่เพื่อให้เหมาะสมกับสภาพการณ์และสิ่งแวดล้อมที่เปลี่ยนแปลงไปและเพื่อประโยชน์แห่งรัฐ จึงจำเป็นต้องออกกฎกระทรวงนี้วิวรรธน์/จัดทำ๒๐ มิถุนายน๒๕๖๑ปริญสินีย์/ตรวจ๓๐ พฤศจิกายน๒๕๖๑[๑] ราชกิจจานุเบกษาเล่ม ๑๓๕/ตอนที่ ๔๐ ก/หน้า ๑/๑๕ มิถุนายน ๒๕๖๑